Davidova zvijezda

Davidova zvijezda (hebr. magen David: Davidov štit), simbol u obliku dva trokuta koji su spojeni u heksagram koji simboliziraju - baš kao i kineski znak jing-jang ili krscanski križ - prožimanje i pomirenje dvije suprotne strane života: neba i zemlje, duha i materije, boga i đavola, svjetlosti i tame, muskarca i žene, vremena i prostora, duše i tijela, noci i dana, nevidljivog i vidljivog svijeta. U starom vijeku se nalazi ovaj simbol kod različitih naroda, u židovstvu tek u 7 vijeku na jednom hebrejskom pečatu koji je bio nađen u Sidonu. Od 18 vijeka postaje opći židovski vjerski simbol. Na prvom cionističkom kongresu u Baselu 1897. proglašena je židovskim nacionalnim simbolom, a od 1948. nalazi se na zastavi države Izrael.

 Simbolizam 

Simbol isprepletenih trokuta je u davna vremena bio čest na srednjem istoku i Sjevernoj Africi i mislilo se da donosi sreću. Vjeruje se da štiti od nesreće i štetnih utjecaja u svakoj životnoj situaciji. On obećava bogatstvo, zdravlje, sreću i dobro raspoloženje i daje blagoslov svemu što se želi i radi.

Povezuje se sa brojem sedam - šest krakova i sredina - koji ima religiozno značenje, npr. šest dana stvaranja svijeta plus sedmi dan odmora. Također simbolizira Božiju vladavinu cijelim svemirom u svih šest smjerova: Sjever, Jug, Istok, Zapad, gore i dolje.

Trokuti koji su u simbolu predstavljaju nerazdvojni židovski narod. Neki drugi pak kažu da tri strane predstavljaju tri vrste Židova: Kohanime (svećenstvo - potomci od Arona), Levite i Izraelce. Iako su te teorije zanimljive, temelje se na jako malo historijskih dokaza.

Daljnja tumačenja govore da sjedinjuje značenje svih sedam osobnih planeta astrologije. Saturn, Mars, Venera, Jupiter, Mjesec i Merkur smješteni su na šest vrhova krakova a Sunce pritom čini centar. Linije koje ih spajaju omogućavaju međusobnu igru različitih planetarnih sila.

U Kabbali, dva trokuta predstavljaju dvojnost u čovjeku: dobro protiv zla, duhovno protiv tjelesnog i sl. Dva trokuta mogu također prikazivati povezanost čovjeka sa Bogom. Trokut okrenut prema gore predstavlja dobra djela koja idu prema nebu i aktiviraju dobrotu koja se vraća nazad na zemlju, simbolizirano trokutom okrenutim prema dolje.

 Historija 

Heksagram nalazimo u religijama svih naroda pa je on jedan od najraširenijih simbola na zemlji. Najviše je zastupljen medu židovima i pripadnicima islama i kršćanstva. Ali ima ga i u indijskom hinduizmu, kineskom budizmu kao i u Japanu. 
Kralj Solomon je za života heksagram ugravirao u jedan svoj prsten pečatnjak i stalno ga nosio kao simbol svoje moći. 
U starom vijeku nalazi se ovaj simbol kod različitih naroda, ali u židovstvu tek u 7. vijeku na jednom hebrejskom pečatu koji je nađen u Sidonu. On je toliko rijedak u ranoj židovskoj literaturi i umjetnosti da čak trgovci starinama sumnjaju u originalnost nekog djela ukoliko ono opisuje i navodi Davidovu zvijezdu.

Međutim Davidov simbol je nedavno nađen na židovskom groblju u južnoj Italiji koji bi mogao datirati iz trećeg vijeka.
Neki naučnici su tvrdili da je Davidova zvijezda preuzeta iz Staroegipatskih vjerovanja, ali su takve tvrdnje odbačene jer su Egipćani koristli u svojim ritualima pentagram. Najranija literatura koja spominje Davidovu zvijezdu je Eshkol Ha-Kofer od Judaha Hadassija, napisana sredinom 12 vijeka. Prvi Hebrejski molitvenik, objavljen u Pragu 1512. godine, je na koricama imao veliku Davidovu zvijezdu.
U srednjem vijeku židovi su morali nositi bedževe kako bi bili prepoznatljivi, no ti bedževi nisu često nalikovali Davidovoj zvijezdi. Ona je također i simbol Holokausta, kada su nacisti tjerali Židove da nose prepoznatljive žute zvijezde. 

U 17. su vijeku na sinagoge stavljali Davidovu zvijezdu da identificira mjesto slavljenja Boga upravo kao što je i križ označavao kršćanske kuće. Neke grupe ortodoksnih židova odbijaju prihvatiti Davidovu zvijezdu kao svoj simbol jer se ona povezuje sa magijom i okultnim.

Davidova zvijezda je popularnost zadobila kao simbol judaizma tek kada je usvojena kao grb cionističkog pokreta (pokreta koji je poticao da se svi Židovi vrate u svoju državu) 1897. godine. Kada je osnovana savremena država Izrael bilo je mnogo debata o tome da li bi se taj simbol trebao staviti na nacionalnu zastavu, a od 1948. nalazi se na zastavi.

 Vanjski linkovi 

 Davidova zvijezda  
 Jewishvirtuallibrary.org - Davidova zvijezda 

Kategorija:Judaizam
Kategorija:Simboli